stanford-oval/wikipedia huggingface dataset:
סו ג'וק
מחקרים מדעיים על השיטה

שיטת הסו-ג'וק קיימת מעל-30 שנה. למרות משך הזמן הקצר השיטה נלמדת ונחקרת במרכזים רפואיים רבים ברחבי העולם. השיטה פותחה בקוריאה וברוסיה ובמדינות הגוש המזרחי. עיקר המחקר שפורסם בעיתונות מדעית, נעשה בשפה הרוסית. המחקרים פורסמו הן בעיתונות אקדמית בשפה הרוסית והן בעיתונות מקצועית של איגוד הסו-ג'וק הבינלאומי.
במחקר ב-2016 שבדק התערבות טיפולית בסו-ג'וק אצל מטופלים עם בלטת עצם בעקב (דורבן) שנבחרו באקראי, מול קבוצת בקורת, נמצא ששיטת הסו-ג'וק יעילה בהפחתת הכאב ובעלות נמוכה.
במחקר רטרוספקטיבי שנערך ב 2019 באינדונזיה. נבדקו 33 נשים ו-13 גברים שהתלוננו על כאב פיזי. נמצאו הבדלים משמעותיים ברמת הכאב לפני ואחרי הטיפול בסו ג'וק.
במחקר מדעי שפורסם ב 2022, נמצא שטיפול בסו-ג'וק הפחית את חומרת, משך ותדירות של מיגרנות, וכן את כמות משככי הכאבים שנצרכו אצל החולים עם מיגרנות
במחקר שבדק השפעה של טיפול סו-ג'וק על חולי סוכרת מסוג 2, נמצאה ירידה ניכרת באחוז המוגלובין מסוכרר HbA1c בבדיקות הדם של חולים המטופלים (5.53±0.98%), בהשוואה לרמה הראשונית שנמדדה לפני הליך הטיפול (8.13±1.29%). באופן כללי, נראה שטיפול בסו-ג'וק עשוי להפחית את רמות הגלוקוז ורמות HbA1c.
לקריאה נוספת

פרופ' פארק פרסם למעלה מ-254 ספרים.
לקריאה נוספת > מספריו של פרופסור פארק שהופיעו בהוצאת איגוד הסו ג'וק הבינלאומי

Su Jok for Everybody
Su Jok Seed Therapy
Guide to Su Jok Therapy
Onnuri Su Jok Therapy". vol. 1, 2
Onnuri Head Correspondence systems
Onnuri Trunk and Limbs Correspondence systems
Onnuri Auricular Therapy". vol. 1, 2, 3
Su Jok Therapy
Su Jok Acupuncture". vol. 1, 2
Thumb is Head
לקריאה נוספת > ספרים של פרופסור פארק בעברית

הספרים הופיעו בהוצאת הסניף הישראלי של איגוד הסו ג'וק הבינלאומי
סו ג'וק לכולם
סו ג'וק מערכות ההשתקפות
סו ג'וק ריפוי בזרעים
הערות שוליים

↑  איגוד הסוג'וק הבינלאומי בישראל
↑  פרופ' פארק ג'יי וו 1942-2010, באתר איגוד הסו-ג'וק הבינלאומי - סניף ישראל
↑  ISA International Sujok Association
↑  Trujillo HJC, Pereira DOL, Jacas GC, García DRC, Efectividad de la terapia Su-Jok en pacientes con dolor por espolón calcáneo, MediSan 20 (10)











9, 2016
↑  Intansari Nurjannah, Ki Hariyadi, Su Jok as a complementary therapy for reducing level of pain: A retrospective study, Complementary Therapies in Clinical Practice Volume 43, 101337, May 2021
↑  Aysegul Kahraman;
Rahsan Cevik Akyil, Efficacy of Su Jok Seed Therapy in Migraine: A Randomized Placebo-Controlled Study, Complement Med Research 29 (5), 2022, עמ' 402–412.
↑  Yagil, Zohar; Pathak, Dhaval M., SuJok Therapy For The Treatment Of Type 2 Diabetes., National Journal of Integrated Research in Medicine Vol 12, 2021
| --- | --- |
בקרת זהויות :  NKC: ph173818
ויליאם לסצ'ר

| --- | --- |

 לידה:  1958 (בן 66 בערך) היילנד פארק, אילינוי, ארצות הברית 
 כינוי:  Bill 
 השכלה:  האקדמיה הימית של ארצות הברית  בית הספר לטייסי ניסוי של הצי האמריקאי  בית הספר של הצי ללימודים מתקדמים  בית הספר לעסקים של הרווארד 
 השתייכות:  צי ארצות הברית
 תקופת הפעילות:  1980–2022 (כ־42 שנים)
 דרגה:   אדמירל
 תפקידים בשירות
 מפקד טייסת 48  מפקד טייסת 40  מפקד כנף המסוקים של הצי האטלנטי  ראש אגף שילוב יכולות ומשאבים במטה הצי  סגן ראש המבצעים הימיים
 עיטורים
   מדליית השירות המצוין של הצי   מדליית השירות העילאי של מחלקת ההגנה  לגיון ההצטיינות (3)
 
ויליאם "ביל" לסצ'ר (באנגלית: William K. Lescher) הוא קצין בדימוס בדרגת אדמירל בצי ארצות הברית, בתפקידו האחרון כיהן כסגן ראש המבצעים הימיים.
ביוגרפיה

לסצ'ר גדל בהיילנד פארק שבאילינוי. ב-1980 הוא סיים לימודיו באקדמיה הימית של ארצות הברית עם תואר בהנדסת מערכות והתגייס לצי. הוא סיים קורס טיס בהצטיינות והוכשר כטייס מסוקים.
שירת כטייס מסוקים בטייסת 36 ובטייסת 44 של הצי, והשתתף במשימות במזרח התיכון. הוא שימש טייס ניסוי של מסוקי סיהוק UH-60B והיה הראשון לשגר טילים מונחים ממסוק ימי של הצי.
באפריל 1998 מונה למפקד טייסת 48 של הצי, טייסת מסוקים נגד-צוללות והוביל אותה במבצע שועל המדבר לתקיפת מטרות בעיראק בדצמבר 1998 ובמבצע כוח מאוחד להפצצת הרפובליקה הפדרלית של יוגוסלביה. הוא סיים את תפקידו ביולי 1999. לאחר מכן שימש סגן מפקד שולת המוקשים "USS Inchon", פיקד על טייסת 40, טייסת אנטי צוללות של הצי, ועל כנף המסוקים הימיים של הצי האטלנטי. בנוסף מילא תפקידי מטה שונים, בהם במחלקת התקציבים והתכנון של הצי ובמחלקת הצי של ארצות הברית.
בדרגות אדמירל פיקד על קבוצת התקיפה החמישית וכוח המשימה 51/59 בבחריין, שכלל את אוניית הסער האמפיבית "USS Iwo Jima", את אוניית הבסיס הצף "USS Ponce" וכוחות חיל הנחתים, ללוחמה נגד טרור בגזרת פיקוד מרכז של ארצות הברית. ב-2017 מונה לראש אגף שילוב יכולות ומשאבים במטה הצי.
במאי 2020 הועלה לדרגת אדמירל ומונה לסגן ראש המבצעים הימיים. שירת בתפקיד עד פרישתו בספטמבר 2022.
מאוקטובר 2018 ועד פרישתו לסצ'ר נשא בתואר "Old Goat", כבוגר האקדמיה הימית הוותיק ביותר שנמצא בשירות פעיל.
לסצ'ר בעל תואר שני בהנדסת אווירונאוטיקה מבית הספר של הצי ללימודים מתקדמים, ותואר שני במנהל עסקים מאוניברסיטת הרווארד.
הערות שוליים

↑  Passing the Decanter, the U.S. Naval Academy Way, אתר מחלקת ההגנה, 8 באוקטובר 2018
ולשית

| --- | --- |

 מדינות:  ארגנטינה, בריטניה, ארצות הברית, קנדה, אוסטרליה וניו זילנד
 אזורים:  ויילס, בריטניה
 דוברים:  מעל 750,000 מתוכם כ-610,000 בווילס
 כתב:  אלפבית לטיני
 משפחה:  הודו-אירופית קלטית בריטונית ולשית
 לאום:  ויילס שפה אזורית בוויילס
 ארגון:  בעלת מעמד מיוחד באיחוד האירופי
 מוסד:  מועצת השפה הוולשית, נציב השפה הוולשית 
 קוד שפה:  cy 
 קוד ISO 639-1:  cy 
 קוד ISO 639-2:  cym 
 קוד ISO 639-3:  cym 
 ראו גם:  שפה • כתב • רשימת שפות
 
ולשית (בוולשית: Gymraeg/Cymraeg; באנגלית: Welsh) היא שפה ממשפחת השפות הקלטיות. זוהי השפה הרשמית השנייה בבריטניה, לצד האנגלית.
ולשית היא השפה הקלטית הנפוצה ביותר, אחרי ברטונית. היא מדוברת בפי כ-600 אלף איש, כשרובם המוחלט תושבי ויילס, והם מהווים כחמישית מאוכלוסיית המדינה. בנוסף, קהילות של דוברי ולשית קיימות בארגנטינה, בארצות הברית, בקנדה, באוסטרליה ובניו זילנד. כמה אלפים מתושבי ויילס דוברים ולשית ואינם דוברים אנגלית. לפי החוק הבריטי, ניתן להעניק אזרחות בריטית לאדם הדובר ולשית ושאינו דובר אנגלית. [דרוש מקור]
ולשית שייכת לפלג הדרומי, הברטוני, של השפות הקלטיות, ביחד עם קורנית וברטונית. השפה נפוצה במיוחד בכפרים ובאזורי החופים של ויילס, ופחות בערים הגדולות ובפנים המדינה.
כיום בוויילס נעשים מאמצים לשמר את השפה ולהרחיב את תפוצתה. רוב תלמידי בתי-הספר בוויילס מחויבים ללמוד את השפה. כל השלטים הרשמיים בוויילס מופיעים בוולשית ובאנגלית, ודיוני הפרלמנט הוולשי מנוהלים בוולשית. מאז שנת 1982 פועל ערוץ טלוויזיה המשדר בוולשית בלבד.
לכל המקומות בוויילס שם ולשי לצד השם האנגלי. לעיתים מדובר בתעתיק שונה לאותו השם, כמו במקרה של קארדיף, בירת ויילס (Cardiff באנגלית, Caerdydd בוולשית), ולעיתים בשם שונה לגמרי, כמו במקרה של העיר השנייה בגודלה בוויילס, סוונסי (Swansea), הנקראת אברטאווה (Abertawe) בוולשית.
שמות רבים הנפוצים בעולם דובר האנגלית, מקורם בוולשית: לויד (Lloyd), גווינת' (Gwyneth, בוולשית Gwynedd), גוון (Gwen), דילן (Dylan), אניד (Enid), גלנדה (Glenda), מרווין (Marvin), גלאדיס (Gladys), ריאנה (Rhianna) ואחרים.
האותיות j, k, q, v, x ו-z אינן קיימות בוולשית, חוץ מבכמה מילים שאולות.
הגיית השפה וכתיבתה > עיצורים

| 0 | 1 | 2 |
| --- | --- | --- |
העיצורים
| הסימון הגרפי | תעתיק IPA | הערך הפונטי |
| Bb | b | נהגה כהגיית בי"ת |
| Cc | k | נהגה כהגיית כ"ף |
| Ch/ch | x | נהגה כהגיית כ"ף רפה |
| Dd | d | נהגה כהגיית דל"ת |
| Dd/dd | ð | נהגה כהגיית דל"ת רפה במילה The |
| Di/di | dʒ | נהגה כהגיית גימ"ל גרושה (ג'; ג'חנון) |
| Ff | v | נהגה כהגיית בי"ת רפה |
| Ff/ff | f | נהגה כהגיית פ"א רפה |
| Gg | ɡ | נהגה כהגיית גימ"ל |
| Hh | h | נהגה כהגיית ה"א |
| Ii | j | נהגה כהגיית יו"ד עיצורית |
| Jj | dʒ | נהגה כהגיית גימ"ל גרושה (ג'; ג'חנון) |
| Ll | l | נהגה כהגיית למ"ד |
| Ll/ll | ɬ | נהגה כהגיית למ"ד רפה, באופן של נשיפת האוויר ללא מיתרי הקול |
| Mm | m | נהגה כהגיית מ"ם |
| Mh/mh | m̥ | נהגה כהגיית מ"ם כשהאוויר ננשף באף וללא מיתרי הקול |
| Nn | n | נהגה כהגיית נו"ן |
| Nh/nh | n̥ | נהגה כהגיית נו"ן כשהאוויר ננשף באף וללא מיתרי הקול |
| Ng/ng | ŋ | נהגה כהגיית נו"ן במילה אנגליה |
| Ngh/ngh | ŋ̊ | נהגה כהגיית נו"ן במילה אנגליה כשהאוויר ננשף באף וללא מיתרי הקול |
| Pp | p | נהגה כהגיית פ"א |
| Rr | r | נהגה כהגיית רי"ש מתגלגלת |
| Rh/rh | r̥ | נהגה כהגיית רי"ש מתגלגלת ללא מיתרי הקול |
| Ss | s | נהגה כהגיית סמ"ך |
| Si/si | ʃ | נהגה כהגיית שי"ן ימנית |
| Sh/sh | ʃ | נהגה כהגיית שי"ן ימנית |
| Tt | t | נהגה כהגיית ת"ו |
| Ts/ts | ʧ | נהגה כהגיית צד"י גרושה, כבמילה צ'ארלי |
| Th/th | θ | נהגה כהגיית ת"ו רפה, כבמילה האנגלית Thin |
| Ww | w | נהגה כהגיית ו"ו במילה פינגווין |
הגיית השפה וכתיבתה > תנועות

| התנועות> הסימון הגרפי | התנועות> תעתיק IPA | התנועות> הערך הפונטי |
| --- | --- | --- |
| Aa/Àà | ‏(ː)‏a | נהגית כהגיית פתח (אני) |
| Aa/Ââ | ‏(ː)‏ɑ | נהגית כהגיית פתח בהגייה אחורית/ארוכה (ארוב, אהיה) |
| Ee | ː‏[e]  | נהגה כצירי אשכנזי ארוך (ערני) |
| Ii/Ìì | [ɪ]  | נהגית כהגיית i במילה האנגלית Bit |
| Ii/Îî | ː[i]  | נהגית כהגיית חיריק ארוכה |
| Oo/Òò | [ɔ]  | נהגית כהגיית חולם, כבמילה האנגלית For (אך קצר) |
| Oo/Ôô | ː‏[o]  | נהגית כחולם סגור יותר וארוך |
| Uu/Yy | ɨ̞ | נהגית כהגיית חיריק, כמו במילה מין או בנזין |
| Uu/Ûû/Yy/Ŷŷ | ɨː | נהגית כחיריק מלא, כמו במילה אי או ראי |
| Yy/ỳ | ə | בהברה בלתי־מוטעמת נהגית כהגיית a במילה האנגלית About |
| Ww/ẁ | [ʊ]  | נהגית כקובוץ, כבמילה האנגלית Put |
| Ww/Ŵŵ | ː‏[u]  | נהגית כשורוק ארוכה, כבמילה האנגלית Pool |
הגיית השפה וכתיבתה > תנועות > הדיפתונגים

| הסימון הגרפי | תעתיק IPA | הערך הפונטי |
| --- | --- | --- |
| Ai/ai | ai | אַיְ (בדומה להגיית האות "I") |
| Au/au, Áu/áu | aɨ | אַיְ (בדומה להגיית האות "I") |
| Aw/aw | au | אַוּ |
| Ae/ae | ɑːɨ | אִי |
| Ew/ew | ɛu | אַיְו |
| Ei/ei | əi | אַיְ (בדומה להגיית האות "I") |
| Eu/eu | əɨ | אוּ |
| Iw/iw | /ɪu̯/ | אִיוּ |
| Oi/oi | ɔi | אוֹי |
| Oe/oe | ɔɨ | אוֹי |
| Uw/uw, Yw/yw | ɨu | אִיוּ |
| Yw/yw | əu | אוֹ (בדומה להגיית האות "O") |
| Wy/wy, Ŵy/ŵy | ʊɨ | אוּי |
הערות שוליים

↑  בקירוב, כיוון שצירי הוא [e̞i] לערך
| שפות קלטיות |
| --- | --- | --- |
| יבשתיות | גאלית עתיקה |  |
| גוידליות | גאלית אירית (שלטה) • גאלית סקוטית • גאלית מאנית |  |
| בריתוניות | ברטונית • ולשית • קורנית |  |
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  NLI: 987007553636405171  PLWABN: 9810637767405606  BNE: XX544741  BnF: cb119353800 (data)  GND: 4120237-5  LCCN: sh85146070  NDL: 00573963  NKC: ph127020 
שיעור דוברי ולשית בוויילס, לפי מחוזות
כיתוב "להאט" באנגלית (Slow) וולשית (Araf) על כביש בדרום ויילס.
ג'ק לוסמה

| --- | --- |

ג'ק לוסמה (1971)
 לידה:  29 בפברואר 1936 (בן 88) גרנד ראפידס, ארצות הברית 
 מידע כללי
 לאום:  ארצות הברית אמריקאי
 השכלה:  אוניברסיטת מישיגן  בית הספר של הצי ללימודים מתקדמים  תיכון פיוניר 
 עיסוק בעבר:  מהנדס
 עיסוקים נוספים:  טייס
 תקופת השירות:  1963–1983 (כ־20 שנה)
 דרגה:  קולונל בצי ארצות הברית
 זמן שהייה בחלל:  67 יום 11 שעות  ו־13 דקות
 מספר פעילות חוץ-רכבית:  2
 זמן שהייה בפעילות חוץ-רכבית:  הליכות חלל: 11 שעות ודקה
 ביוגרפיה בנאס"א:  ג'ק לוסמה
 משימות
 סקיילאב 3, STS-3
 , 
 עיטורים
 סיכת האסטרונאוט של צי ארצות הברית מדליית השירות המצטיין של נאס"א (פעמיים) מדליית השירות המצוין של מחלקת ההגנה  מדליית השירות המצוין של הצי
 
ג'ק לוסמה (באנגלית: Jack Robert Lousma;‏ נולד ב-29 בפברואר 1936, גרנד ראפידס) הוא מהנדס ואסטרונאוט אמריקאי אשר לקח חלק בתוכנית סקיילאב.
ביוגרפיה

ג'ק לוסמה נולד בעיירה גרנד ראפידס שבמישיגן למשפחה בעלת שורשים הולנדים. בשנת 1954 הוא סיים את בית הספר התיכון ובשנת 1959 קיבל תואר ראשון בהנדסת אווירונאוטיקה באוניברסיטת מישיגן. לוסמה קיבל גם תואר שני מבית הספר של הצי ללימודים מתקדמים בשנת 1965.
בשנת 1959 הוא התגייס לחיל הנחתים של ארצות הברית וסיים קורס טיס בשנת 1960. הוא כיהן במספר תפקידים ולזכותו כ-4500 שעות טיסה במטוסי סילון.
שירות בנאס"א

ג'ק לוסמה התקבל ליחידת הכנת האסטרונאוטים באפריל 1966. הוא היה חבר בצוות תמיכה של אפולו 9, אפולו 10 ו-אפולו 13.
לוסמה הוצב בצוות של סקיילאב 3 וביצע טיסה שערכה כ-60 ימים. במהלך הטיסה הוא עשה פעילות חוץ רכבית. הוא מונה למפקד צוות STS-3 ששוגרה בשנת 1983. במהלך טיסה זו לראשונה היה שימוש בקנדארם. במהלך משימות בחלל לוסמה פעמיים ביצע פעילות חוץ רכבית.
זמן קצר לאחר הטיסה השנייה לוסמה עזב את נאס"א בדרגת קולונל.
לאחר פרישה

בשנת 1984 לוסמה התמודד על מקום בסנאט של ארצות הברית אך הפסיד. לוסמה החל לעבוד בחברות הנדסה שונות והתקדם לתפקידי ניהול בכירות.
לוסמה התחתן בשנת 1956 ולזוג נולדו 4 ילדים. בשנת 2013 המשפחה עברה לטקסס.
אליענה בקייר

| --- | --- |

אליענה בקייר, 2009
 לידה:  31 במאי 1982 (בת 42) ט' בסיון ה'תשמ"ב רעננה, ישראל 
 מדינה:  ישראל 
 בן זוג:  ארנון פרלמן
 פרופיל ב-IMDb
 
אליענה בקייר (נולדה ב-31 במאי 1982) היא שחקנית ישראלית, התפרסמה לאחר השתתפותה בתוכנית המציאות "פרויקט Y" ובסדרת הטלוויזיה "השיר שלנו".
ביוגרפיה

אליענה בקייר גדלה ברעננה, בתו של אדוארדו, שף יליד ארגנטינה. למדה תיאטרון בבית הספר התיכון. במהלך שירותה הצבאי נפגעה בתאונת דרכים על ידי אוטובוס. בעקבות התאונה אושפזה למשך שבועיים ולאחר מכן עברה תהליך שיקום ארוך בבית לוינשטיין. במהלך השיקום עברה להתגורר בתל אביב והחלה לעבוד כברמנית.
קריירה

בקייר התפרסמה לראשונה בעונתה הראשונה של תוכנית המציאות "פרוייקט Y" של Yes בשנת 2003. בקייר הגיעה למקום השלישי בגמר התוכנית, והיא בין היחידים ממשתתפי העונה הראשונה של פרויקט Y שפיתחה קריירת משחק משמעותית.
בשנת 2004 החלה לשחק בדרמה היומית "השיר שלנו" בתפקיד דנה שניר, המרשעת הטיפוסית, לצד נינט טייב, רן דנקר ומיה דגן למשך שתי עונות.
בשנת 2005 השתתפה בעונתה הראשונה של תוכנית המציאות "רוקדים עם כוכבים", בה רקדה, יחד עם הרקדן אורון דהן, והם זכו בתחרות במקום הראשון.
בשנת 2006 שיחקה בטלנובלה "ילדות רעות" של ערוץ 24, שם גילמה את אלינור, בחורה מפולפלת ודעתנית. באותה שנה שיחקה בסרט הקולנוע של איתן פוקס, "הבועה" לצד אוהד קנולר וציון ברוך. ואחרים. בנוסף השתתפה ב"פסטיגל גיבורי הממלכה האבודה", בפסטיגל זה זכתה במקום שני בשירה "החץ המנצח".
בשנת 2007 שיחקה בסרטו של מנחם גולן "ריקוד מסוכן" ובסרטו של אסי דיין "רק כלבים רצים חופשי" (לצד איילת זורר וליאור אשכנזי). באותה שנה שיחקה בסדרה הקומית ללימוד עברית "23FM", ששודרה בערוץ 23.
בשנת 2008 היא שיחקה תפקיד אורח בסדרה "הפיג'מות" בתפקיד עצמה ובנוסף, שיחקה תפקיד משני בסדרה "דני הוליווד" בתפקיד גלי קליסקי.
בקייר השתתפה גם בעונה הרביעית והחמישית בסדרת הנוער "ראש גדול", בתור רחלי בביוף, אחותו של לירון (מייקל לואיס) ובתו של יואל בביוף (דן תורן), עיתונאית שמכניסה סדר לעיתון בית ספר.
בשנת 2009 גילמה ציידת ערפדים במשך שתי עונות בסדרת הנוער "חצויה" ב-HOT. ב-2010 שיחקה בדרמה "15 דקות" ב-Yes. בנוסף, היא שיחקה תפקיד אורח בסדרה "תיכון השיר שלנו" בתפקיד דנה שניר.
בשנת 2014 השתתפה בסרט התיעודי "אילוף הגוררת" של ריקי שלח.
בשנת 2024 שיחקה בסדרה "ברלין בלוז" ששודרה ב-Yes הטלוויזיה בלוויין.
חיים אישיים

במאי 2013 נישאה לבן זוגה ארנון פרלמן. את הזוג חיתן שר החינוך, הרב שי פירון בבית הכנסת אוהל מועד שבתל אביב. לבני הזוג ארבעה ילדים (מתוכם תאומים). הם מתגוררים בלונדון.
פילמוגרפיה > טלוויזיה

| שנה | שם תוכנית | תפקיד |
| --- | --- | --- |
| 2003 | פרויקט y | מתמודדת (הגיעה למקום השלישי) |
| 2004–2005 | השיר שלנו | דנה שניר |
| 2005 | רוקדים עם כוכבים | מתמודדת (הגיעה למקום הראשון) |
| 2006 | ילדות רעות | אלינור אברמוביץ' |
| 2007 | 23FM | פלג |
| 2007–2009 | ראש גדול | רחלי בביוף |
| 2008 | הפיגמות | תפקיד אורח; עצמה |
| 2008 | דני הוליווד | גלי קליסקי |
| 2009 | חצויה | תמר בירן |
| 2010 | תיכון השיר שלנו | דנה שניר |
| 2010 | 15 דקות | קרן רייכמן |
| 2024 | ברלין בלוז | שלי כרמי- אוחנה |
פילמוגרפיה > קולנוע

| שנה | שם הסרט | תפקיד |
| --- | --- | --- |
| 2006 | הבועה | דפי |
| 2007 | רק כלבים רצים חופשי | שרה |
| 2007 | ריקוד מסוכן | אנאבל גולדברג |
| 2014 | אילוף הגוררת | עצמה |
פילמוגרפיה > הצגות ופסטיגלים

| הצגה/פסטיגל | שנה | תפקיד | שיר |
| --- | --- | --- | --- |
| גיבורי הממלכה האבודה | 2006 | קשת | החץ המנצח |
הערות שוליים

↑  דניאל רוגוב, יש לו כנפיים, באתר הארץ, 26 בספטמבר 2002
↑  אמיר קמינר, אבא של אליענה במטבח, באתר ynet, 1 בספטמבר 2004
↑  אדוה מלמד, בחיים אני ילדה טובה, באתר ynet, 5 בפברואר 2006
↑  יפעת הללי אברהם, ‏קול כלה: אליענה בקייר נשואה, באתר ‏מאקו‏, 5 בדצמבר 2014
↑  אפרת וכטל, ‏אליענה בקייר אפילו לא ידעה כמה היא התגעגעה לשחק. עד עכשיו, באתר ‏מאקו‏, 21 במרץ 2024
שון באק

| --- | --- |

 לידה:  6 בדצמבר 1960 (בן 63) אינדיאנפוליס, אינדיאנה, ארצות הברית 
 השכלה:  האקדמיה הימית של ארצות הברית  בית הספר אליוט ליחסים בינלאומיים 
 השתייכות:  צי ארצות הברית
 תקופת הפעילות:  1985–2023 (כ־38 שנים)
 דרגה:   תת-אדמירל
 תפקידים בשירות
 מפקד כנף 11 של הצי  מפקד הכוחות האווירים הקדמיים של הצי  מפקד כוחות הסיור והפטרול של הצי  מפקד הצי הרביעי של ארצות הברית  מפקד כוחות הצי בפיקוד דרום של ארצות הברית  נשיא האקדמיה הימית של ארצות הברית
 עיטורים
   מדליית השירות המצוין של הצי   מדליית השירות העילאי של מחלקת ההגנה (2)  לגיון ההצטיינות (5)
 
שון ס. באק (באנגלית: Sean S. Buck) הוא קצין בדימוס בדרגת תת-אדמירל בצי ארצות הברית, בתפקידו האחרון כיהן כנשיא האקדמיה הימית של ארצות הברית.
ביוגרפיה

באק נולד באינדיאנפוליס שבאינדיאנה. אביו אדוארד שירת במשך 30 שנה כקצין בצי וכך גם סבו. ב-1983 סיים תואר ראשון בפיזיקה ובאוקיינוגרפיה מהאקדמיה הימית של ארצות הברית והתגייס לצי.
ב-1985 סיים הכשרה כאיש צוות מטוסי סיור לוקהיד P-3 אוריון. שירת בטייסת הסיור 40 של הצי במשך שלוש שנים ולאחר מכן כראש מדור ביחידת הניסויים של הצי. שימש קצין חילוץ ושיגור מטוסים בנושאת המטוסים "תאודור רוזוולט" ובטייסת 26 של הצי. שימש קצין שיבוץ בנושאות מטוסים באגף כוח אדם של הצי ושירת במחלקת מבצעי הסיור באגף המבצעים של המטות המשולבים.
ממרץ 2001 עד אפריל 2003 פיקד על טייסת הסיור 26. בתפקידיו הבאים שירת באגף הדרישות במטה הצי ובמשרד הסיור הלאומי. במאי 2006 מונה למפקד כנף הסיור 11. ביוני 2008 מונה לסגן ראש אגף תכנון בפיקוד הכוחות השלובים (הפיקוד האטלנטי). ביוני 2010 מונה למפקד כוחות הפטרול והסיור של הצי החמישי והצי השביעי של ארצות הברית. ביולי 2010 מונה למפקד הכוחות האווירים הקדמיים של הצי. באפריל 2012 מונה למפקד כוחות הסיור והפטרול של הצי. ביוני 2013 מונה לראש משרד "אנשי הצי במאה ה-21" ובמקביל שימש קצין למניעת תקיפות מיניות בצי. באוגוסט 2014 קודם לדרגת אדמירל משנה (גבוה) ומונה לראש מטה אגף התכנון של המטות המשולבים.
באוגוסט 2016 מונה למפקד הצי הרביעי והכוחות הימיים בגזרת פיקוד דרום של ארצות הברית.
ביולי 2019 מונה לנשיא האקדמיה הימית של ארצות הברית וכיהן בתפקיד עד אוגוסט 2023.
באק בוגר מכללת המלחמה של הצי ובעל תואר שני במדיניות ביטחון מאוניברסיטת ג'ורג' וושינגטון.
הערות שוליים

↑  Navy admiral promotes his son to lieutenant on Sarasota bayfront,‏ heraldtribune.com, ‏21 בדצמבר 2011
↑  99 Years and Counting: A Family Dedicated to the Naval Service, אתר צי ארצות הברית, 22 בדצמבר 2011
↑  Buck Assumes Command During USNAVSO/FOURTHFLT Change of Command Ceremony, אתר צי ארצות הברית, 15 באוגוסט 2016
ג'ון אקוולינו

| --- | --- |

 לידה:  15 בנובמבר 1961 (בן 62) הנטינגטון, ניו יורק, ארצות הברית 
 כינוי:  לאנג
 השכלה:  האקדמיה הימית של ארצות הברית 
 השתייכות:  צי ארצות הברית
 תקופת הפעילות:  מ-1984
 דרגה:   אדמירל
 תפקידים בשירות
 מפקד כוח התקיפה 2  ראש המבצעים הימים בצי האוקיינוס השקט  ראש אגף מבצעים, תוכניות ואסטרטגיה במטה הצי  מפקד הצי החמישי של ארצות הברית  מפקד צי האוקיינוס השקט של ארצות הברית  מפקד פיקוד האינדו-פסיפי של ארצות הברית
 עיטורים
   מדליית השירות המצוין של הצי   מדליית השירות העילאי של מחלקת ההגנה  לגיון ההצטיינות (5)   כוכב הארד (2)  מדליית האוויר (6)
 
ג'ון כריס "לאנג" אקוולינו (באנגלית: John Chris "Lung" Aquilino) הוא קצין בדימוס בדרגת אדמירל בצי ארצות הברית. בתפקידו האחרון שירת כמפקד פיקוד האינדו-פסיפי של ארצות הברית.
ביוגרפיה

אקוולינו נולד בהנטינגטון שבמדינת ניו יורק. ב-1984 סיים תואר ראשון בפיזיקה מהאקדמיה הימית של ארצות הברית והתגייס לצי.
ב-1986 סיים קורס טיס ובהמשך שירותו סיים קורס טיסה קרבית בבית הספר לטיסה קרבית של הצי ("טופ גאן"). שירת כטייס F-14 טומקט ו-F/A-18 הורנט בטייסת הקרב 142 ובטייסת הקרב 41 ופיקד על טייסת הקרב 11. במהלך שירותו השתתף במבצע אכיפת האזור אסור לטיסה בבוסניה והרצגובינה, באכיפת האזור האסור לטיסה בעיראק ובמלחמת עיראק.
באוגוסט 2007 מונה למפקד כנף 2 תפקיד בו שירת עד אוקטובר 2008, בתקופת פיקודו הוצבה הכנף על נושאת המטוסים "אברהם לינקולן" והשתתפה במלחמת אפגניסטן ובמלחמת עיראק.
תפקידיו ביבשה כללו מדריך טיסה על מטוסי A-4 סקייהוק, F-5, ו-F-16N בטייסת האימונים 43. שימש קצין המבצעים של בית הספר לטיסה קרבית מתקדמת של הצי האטלנטי. שימש עוזר לסגן ראש המבצעים הימיים, ראש מחלקת כוננות ואימונים במפקדת הכוחות האווירים של הצי האטלנטי ועוזרו של מפקד פיקוד כוחות הצי.
לאחר שקודם לדרגת אדמירל משנה, שימש ראש אגף אסטרטגיה ומדיניות בפיקוד הכוחות המשותפים ולאחר מכן סגן ראש אגף מבצעים במטות המשולבים. במרץ 2013 מונה למפקד כוח התקיפה 2 על נושאת המטוסים "ג'ורג' ה. וו. בוש", בתקופת פיקודו היה אמון על הכנת הכוח לקראת הצבתו בגזרת אחריות הצי השישי והצי החמישי. במרץ 2014 מונה לראש המבצעים הימיים של כוחות צי האוקיינוס השקט.
באוגוסט 2015 מונה לראש אגף מבצעים, תוכניות ואסטרטגיה במטה הצי. בספטמבר 2017 מונה למפקד כוחות הצי בפיקוד מרכז של ארצות הברית וכמפקד הצי החמישי במקום קווין דוניגן.
במאי 2018 הועלה לדרגת אדמירל ומונה למפקד צי האוקיינוס השקט של ארצות הברית. בשנת 2021 במקומו מונה סמואל פאפרו ובאפריל 2021 אקוולינו מונה למפקד פיקוד האינדו-פסיפי של ארצות הברית ומילא תפקיד זה עד מאי 2024.
במהלך שירותו צבר למעלה מ-5,100 שעות טיסה וביצע למעלה מ-1,150 נחיתות על נושאות מטוסים. הוא בוגר המכללה למטה של הכוחות המזוינים ובוגר תוכנית הבכירים לביטחון לאומי ובינלאומי באוניברסיטת הרווארד.
הערות שוליים

↑  CVW-2 Changes Command in Elevated Style, אתר צי ארצות הברית, 9 באוקטובר 2008
↑  US 5th Fleet Welcomes New Commander, אתר צי ארצות הברית, 20 בספטמבר 2017
רורוטו

| --- | --- |


 נתונים גאוגרפיים
 מיקום:  האוקיינוס השקט 
 קואורדינטות:  22°27′00″S 151°20′00″W﻿ / ﻿22.45°S 151.33333333333°W﻿ / -22.45; -151.33333333333
 שטח:  32.75 קילומטר רבוע
 אורך:  10.4 קילומטר
 רוחב:  3.5 קילומטר
 נתונים מדיניים
 מדינה:  צרפת 
 אוכלוסייה:  2,322
 אזור זמן:  UTC-10
 מגלה:  ג'יימס קוק 
 תאריך גילוי:  1769 
  (למפת פולינזיה הצרפתית מוגדלת) פפאטה פאאה טאיאוהא האוקיינוס השקטרורוטו(למפת פולינזיה הצרפתית רגילה) פפאטה פאאה טאיאוהא האוקיינוס השקטרורוטו
 
רורוטו (Rurutu) הוא הצפוני מבין איי ארכיפלג טובואיי (איי אוסטרל) השייך לפולינזיה הצרפתית וממוקם 572 קילומטרים דרומית לטהיטי. האי נוצר בפעילות געשית של נקודה חמה לפני כ-12 מיליון שנים. הפעילות הגעשית המשיכה לעצב את פניו עד כמיליון שנה לפני ההווה, אז חלף קטע קרום כדור הארץ שבו מצוי האי מעבר לנקודה החמה המקומית, והפעילות הגעשית באי נפסקה.
רורוטו התגלה ב-1769 על ידי ג'יימס קוק, וב-1889 הפך למדינת חסות צרפתית. ב-1990 הפך לחלק מצרפת.
בזכות שוניות האלמוגים המפותחות סביב האי, הוא משמש כסביבה מועדפת ללווייתנים וכנקודת תצפית נוחה של בני אדם על לווייתנים.
הקהילה הקטנה שעל האי (כ-2,300 אנשים) מתפרנסת בעיקר מדיג ומחקלאות בסיסית, אולם ענף התיירות הולך ומתפתח שם.